રાજકોટ શહેરમાં આઈ-વે પ્રોજેક્ટ અંતર્ગત ઓગસ્ટ 2017માં શહેર સીસીટીવી કેમેરાથી સજ્જ થઇ ગયું છે ત્યારથી કાયદો અને વ્યવસ્થાની સ્થિતિ ઉપર પોલીસ તંત્ર દ્વારા કંટ્રોલરૂમમાં બેઠા બેઠા બાજનજર રાખવામાં આવી રહી છે લોકો કાયદાનું પાલન કરતા થાય તે માટે અનેક પ્રયાસો કરવામાં આવ્યા હોવા છતાં હમ નહિ સુધરેંગે તેવો ઘાટ ઘડાઈ રહ્યો છે ઓગસ્ટ 2017થી આઈ-વે પ્રોજેક્ટ શરુ થયા બાદ બે વર્ષમાં 3 લાખથી વધુ વાહનચાલકોને ઈ મેમો ઇસ્યુ કરીને અધધ 5 કરોડ રૂપિયા જેટલો દંડ વસુલ કરી લેવામાં આવ્યો છે સૌથી વધુ લોકો વ્રોન્ગ સાઈડમાં વાહનો લઈને ઘુસી જતા હોય તેવા વાહનચાલકોને વધુ મેમો ઇસ્યુ કરવામાં આવ્યા છે આઇવે પ્રોજેક્ટના પ્રારંભ સમયે માત્ર દૈનિક 100થી 200 જ મેમો ઇસ્યુ થતા જે આજે વધીને દરરોજ 3 થી 4 હજાર મેમો સુધી પહોંચી ગયું છે ઈ મેમો ઇસ્યુ કરવાની સંખ્યામાં વધારો થતા દંડની વસુલાતની રકમમાં પણ વધારો થઇ ગયો છે અમુક વાહનચાલકો એક વખત વ્રોન્ગ સાઈડમાંથી પસાર થયા બાદ મેમો આવ્યો હોય તે ભર્યો હોય છતાં તે જ જગ્યાએથી નિયમ ભંગ કરવાથી દંડની રકમમાં વધારો થઇ જતો હોય છે પ્રથમ મેમો 100 રૂપિયાનો અને બીજીવાર જો એ જ વાહન ભંગ કરે તો દંડની રકમ વધીને 300 થઇ જતી હોય છે